Utolsó információk

(értesítő 2)

Akiknek nincs versenyengedélye, a minősítő kategóriákban a nevezési díjon felül **300.–Ft**-ot kötelesek fizetni az MTFSz-nek.

Az egyéni terepének nagy része, a kastélypark, **Természetvédelmi Terület**. Az élővilág bármilyen károsításától tartózkodjatok!

A térképek méretaránya 1:4000, szintvonalköz **2 m**.

A megszokott kapu sajnos nem nyitható, ezért az egyéni futamon a rajthoz és vissza a kihelyezett céltól a versenyközpontba a táv **400 méterrel több** lesz.

A versenyen nem lesz nem mért átmenet és óvoda.

Ismételten kérjük, **ne parkoljatok** a versenyközpont mellett, ez a váltóversenyhez szükséges terület.

A váltóversenyen a **művelt területek futhatók**, csak a lila sraffozással jelzett területeket kell kikerülni.

A váltóversenyen az utolsó előtti pont a célterület sarkában lesz, innen gyorsan beérnek a futók. A váltótársak legyenek készenlétben!

Van egy másik átfutópont, a tömegrajt helye mellett a földön levő kordonszalaggal jelezzük, meddig lehet elmenni. Innen elég gyorsan beérnek a futók, igyekezzetek!

Szeretettel várunk mindenkit!

Rendezőség